(Сямашка: ) "Сутнасьць у чым?.. Тэлевізія, якая працавала — не скажу, што на інтэлектуалаў, больш на гэтак званы "электарат",— цалкам пераўтвораная ў тэлевізію "дваровую". Ад эфіру адхіленыя прафэсійныя журналісты. 90% неінфармацыйнага вяшчаньня аддадзена недзяржаўным студыям. Пільна адсочваецца, каб не было канкурэнтаздольных праграмаў, бо ільвіная доля пералічваецца недзяржаўным студыям. Прыкладам, за "Крымінальнае дасье" кампаніі ФІТ пералічваецца $1600 — на праграму, якая каштуе 400. Такім чынам, $400 бярэ сабе яшчэ ФІТ, і 800 дзеляць паміж сабой вядомыя на тэлевізіі асобы... Таму мы патрабуем праверкі фінансавае дзейнасьці кіраўніцтва ў працы зь недзяржаўнымі тэлекампаніямі, каб гэтую манаполію разбурыць. Бо разбураная ўжо тэлевізія. Тое, што за год яны зрабілі — гэта жахліва".